LATVIJAS REPUBLIKAS MINISTRU KABINETS

2017.gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Noteikumi par kritērijiem un kārtību, kādā novērtē atkritumu dalītās savākšanas pakalpojuma pieejamību iedzīvotājiem**

*Izdoti saskaņā ar*

*Atkritumu apsaimniekošanas likuma*

*20.panta vienpadsmito daļu*

1. **Vispārīgais jautājums**
2. Noteikumi nosaka kritērijus un kārtību, kādā novērtē atkritumu dalītās savākšanas pakalpojuma pieejamību iedzīvotājiem.
3. **Kritēriji dalītās atkritumu savākšanas pakalpojuma pieejamības iedzīvotājiem novērtēšanai**
4. Kritēriji dalītās atkritumu savākšanas pakalpojuma novērtējumam republikas pilsētās:
   1. uz katriem 700 iedzīvotājiem ierīkots ne mazāk kā viens sadzīves atkritumu dalītās savākšanas punkts, kas atbilst normatīvajiem aktiem par atkritumu savākšanas un šķirošanas vietām prasībām;
   2. attālums no mājsaimniecības līdz tuvākajam sadzīves atkritumu dalītās savākšanas punktam nepārsniedz 400 m;
   3. ierīkoti šķiroto atkritumu savākšanas laukumi, kas atbilst normatīvo aktu par atkritumu savākšanas un šķirošanas vietām prasībām:
      1. vismaz viens šķiroto atkritumu savākšanas laukums pilsētās ar iedzīvotāju skaitu līdz 50 000. Ja pilsēta tiek dalīta atkritumu apsaimniekošanas zonās, šķiroto atkritumu savākšanas laukums ierīkojams katrā no atkritumu apsaimniekošanas zonām;
      2. vismaz divi šķiroto atkritumu savākšanas laukumi pilsētās ar iedzīvotāju skaitu 50 000 līdz 100 000. Ja pilsēta tiek dalīta atkritumu apsaimniekošanas zonās, šķiroto atkritumu savākšanas laukums ierīkojams katrā no zonām.
      3. vismaz viens šķiroto atkritumu savākšanas laukums uz 100 000 iedzīvotāju, pilsētās ar iedzīvotāju skaitu virs 100 000. Ja pilsēta tiek dalīta atkritumu apsaimniekošanas zonās, šķiroto atkritumu savākšanas laukums ierīkojams katrā no zonām.
5. Kritēriji dalītās atkritumu savākšanas pakalpojuma novērtējumam novados:
   1. uz katriem 550 iedzīvotājiem novadu pilsētās ierīkots ne mazāk kā viens sadzīves atkritumu dalītās savākšanas punkts, kas atbilst normatīvo aktu par atkritumu savākšanas un šķirošanas vietām prasībām,
   2. Novadu pilsētās attālums no mājsaimniecības līdz tuvākajam sadzīves atkritumu dalītās savākšanas punktam nepārsniedz 400 metrus;
   3. katrā apdzīvotā vietā ar iedzīvotāju skaitu virs 200 un vairāk iedzīvotājiem vai uz katriem 450 iedzīvotājiem novadu pagastos ierīkoti ne mazāk kā viens sadzīves atkritumu dalītās savākšanas punkts, kas atbilst normatīvo aktu par atkritumu savākšanas un šķirošanas vietām prasībām;
   4. visos novados, kur ir 8000 un vairāk iedzīvotāju, ierīkots ne mazāk kā viens šķiroto atkritumu savākšanas laukums, kas atbilst normatīvo aktu par atkritumu savākšanas un šķirošanas vietām prasībām;
6. Novados, kur iedzīvotāju skaits nepārsniedz 8000 un kur netiek veikta šķiroto atkritumu savākšanas laukuma ierīkošana, nodrošina regulāru atkritumu dalītās savākšanas pakalpojuma sniegšanu, izmantojot šķiroto atkritumu savākšanas maršrutus.
7. Teritorijās, kur sadzīves atkritumu dalītās savākšanas punktu izveide būtiski sadārdzina atkritumu apsaimniekošanas pakalpojuma izmaksas un šis sadārdzinājums ir tehniski ekonomiski pierādāms, ir rekomendējama organizētu savākšanas maršrutu pielietošana pakalpojuma nodrošināšanai.

**III. Kārtība, kādā novērtē** **dalītās atkritumu savākšanas pakalpojuma pieejamības iedzīvotājiem**

1. Dalītās atkritumu savākšanas pakalpojuma pieejamību iedzīvotājiem novērtē, nosakot nepieciešamo atkritumu dalītās savākšanas punktu vai šķiroto atkritumu savākšanas laukumu skaitu un veicot šādu aprēķinu:

P=I/K,

P – dalītās atkritumu savākšanas pakalpojuma pieejamības iedzīvotājiem rādītāju;

I – iedzīvotāju skaits pašvaldībā;

K – dalītās atkritumu savākšanas pakalpojuma pieejamības kritērijs atbilstoši šo noteikumu 2.1., 2.3.1., 2.3.2., 2.3.3., 3.1.,3.3. vai 3.4.punktam atbilstoši pašvaldības administratīvās teritorijas veidam.

1. Šo noteikumu 6.punktā minēto aprēķinu rezultātā iegūto dalītās atkritumu savākšanas pakalpojuma pieejamības iedzīvotājiem rādītāju salīdzina ar informāciju par izveidoto atkritumu dalītās savākšanas punktu skaitu vai šķiroto atkritumu savākšanas laukumu skaitu attiecīgajā pašvaldībā. Ja dalītās atkritumu savākšanas pakalpojuma pieejamības iedzīvotājiem rādītājs ir mazāks vai vienāds ar izveidoto atkritumu dalītās savākšanas punktu skaitu vai šķiroto atkritumu savākšanas laukumu skaitu attiecīgajā pašvaldībā, tad dalītās atkritumu savākšanas pakalpojuma pieejamība iedzīvotājiem atbilst šajos noteikumos noteiktajiem kritērijiem.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

12.12.2016., 14:25

264

I. Doniņa

67026515; [ilze.donina@varam.gov.lv](mailto:ilze.donina@varam.gov.lv)